கொள்ளிடம் அருகே ஆச்சாள்புரம், மாதானம், கீழமாத்தூர், ஓலையாம்புத்தூர், அத்தியூர், அரசூர், குமாரக்குடி ஆகிய ஊர்களில் சுமார் 12 ஆயிரம் ஏக்கரில் நேரடி நெல்விதைப்பு செய்த வயல்கள் மூழ்கிக் கிடக்கின்றன. இப்பகுதி விவசாயிகள் மழைநீரை எப்படி விளைநிலத்திலிருந்து வடிக்கட்டுவது என்று திகைத்து நிற்கின்றனர். அதுபோல், செம்பனார்கோயில் வட்டாரத்தில் 15 ஆயிரம் ஹெக்டேரில் பயிரிடப்பட்ட சம்பா, தாளடி பயிர்கள் மூன்றுநாள் மழையிலேயே மூழ்கிக் கிடக்கிறது.